CELEX: 32020D1099
Language: sk
Date: 2020-07-16 00:00:00
Title: Rozhodnutie Politického a bezpečnostného výboru (SZBP) 2020/1099 zo 16. júla 2020 o prijatí príspevku tretieho štátu na vojenskú operáciu Európskej únie v Bosne a Hercegovine (EUFOR ALTHEA) (BiH/30/2020)

27.7.2020   
               
               
                  SK
               
               
                  Úradný vestník Európskej únie
               
               
                  L 241/31
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/1099
         zo 16. júla 2020
         o prijatí príspevku tretieho štátu na vojenskú operáciu Európskej únie v Bosne a Hercegovine (EUFOR ALTHEA) (BiH/30/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), najmä na jej článok 11,
         keďže:
         
                     (1)
                  
                  
                     Rada podľa článku 11 ods. 2 jednotnej akcie 2004/570/SZBP poverila Politický a bezpečnostný výbor, aby prijal príslušné rozhodnutia o prijatí navrhovaných príspevkov tretích štátov na vojenskú operáciu Európskej únie v Bosne a Hercegovine.
                  
               
                     (2)
                  
                  
                     V nadväznosti na odporúčania veliteľa operácie EÚ a Vojenského výboru Európskej únie týkajúce sa príspevku Ukrajiny by sa príspevok Ukrajiny mal prijať a mal by sa považovať za významný.
                  
               
                     (3)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. V dôsledku toho sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.
                  
               
                     (4)
                  
                  
                     Európska rada prijala v Kodani 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty Únie, ktoré sú tiež buď členmi NATO, alebo členmi programu Partnerstvo za mier, a ktoré následne uzavreli dvojstranné bezpečnostné dohody s NATO,
                  
               PRIJAL TOTO ROZHODNUTIE:
         
            Článok 1
            
               1.   Príspevok Ukrajiny na vojenskú operáciu Európskej únie v Bosne a Hercegovine (EUFOR ALTHEA) sa prijíma a považuje sa za významný.
            
            
               2.   Ukrajina je oslobodená od finančných príspevkov do rozpočtu EUFOR ALTHEA.
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 16. júla 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 252, 28.7.2004, s. 10.